CELEX: 32011R1112
Language: sk
Date: 2011-11-03 00:00:00
Title: Vykonávacie nariadenie Komisie (EÚ) č. 1112/2011 z  3. novembra 2011 , ktorým sa mení a dopĺňa príloha II k nariadeniu (EÚ) č. 206/2010, pokiaľ ide o zápis Paraguaja do zoznamu tretích krajín, území alebo ich častí, ktoré majú povolenie uvádzať určité čerstvé mäso na trh Únie Text s významom pre EHP

4.11.2011   
            
            
               SK
            
            
               Úradný vestník Európskej únie
            
            
               L 287/32
            
         VYKONÁVACIE NARIADENIE KOMISIE (EÚ) č. 1112/2011
   z 3. novembra 2011,
   ktorým sa mení a dopĺňa príloha II k nariadeniu (EÚ) č. 206/2010, pokiaľ ide o zápis Paraguaja do zoznamu tretích krajín, území alebo ich častí, ktoré majú povolenie uvádzať určité čerstvé mäso na trh Únie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na úvodnú vetu jej článku 8 a článok 8 ods. 1 prvý pododsek,
   keďže:
   
               (1)
            
            
               V nariadení Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (2), sa stanovujú požiadavky veterinárneho osvedčovania na účely uvádzania určitých zásielok čerstvého mäsa kopytníkov a koňovitých určeného na ľudskú spotrebu na trh Únie. Stanovuje sa v ňom, že takéto zásielky sa majú uvádzať na trh len v prípade, ak pochádzajú z tretích krajín, území alebo ich častí uvedených v zozname v časti 1 prílohy II k danému nariadeniu.
            
         
               (2)
            
            
               Paraguaj oznámil Svetovej organizácii pre zdravie zvierat (OIE) 19. septembra 2011 výskyt ohniska slintačky a krívačky. Uvedené ohnisko sa nachádza v okrese San Pedro a bolo 18. septembra 2011 potvrdené na základe laboratórnej analýzy (ELISA a EITB).
            
         
               (3)
            
            
               V časti 1 prílohy II k nariadeniu (EÚ) č. 206/2010 je uvedené, že dovoz čerstvého mäsa domáceho hovädzieho dobytka z Paraguaja je povolený.
            
         
               (4)
            
            
               Vzhľadom na riziko zavlečenia slintačky a krívačky do Únie, spojené s dovozom čerstvého hovädzieho mäsa z Paraguaja, a z dôvodu chýbajúcich záruk umožňujúcich regionalizáciu Paraguaja, by takýto dovoz nemal byť naďalej povolený. Zápis týkajúci sa Paraguaja v časti 1 prílohy II k nariadeniu (EÚ) č. 206/2010 by sa preto mal zodpovedajúcim spôsobom zmeniť a doplniť.
            
         
               (5)
            
            
               Nariadenie (EÚ) č. 206/2010 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V časti 1 prílohy II k nariadeniu (EÚ) č. 206/2010 sa zápis týkajúci sa Paraguaja nahrádza takto:
   
      
                  „PY – Paraguaj
               
               
                  PY-0
               
               
                  Celá krajina
               
               
                  EQU
               
               
                   
               
               
                   
               
               
                   
               
               
                   
               
            
                  PY-1
               
               
                  Celá krajina okrem určenej zóny pod prísnym dozorom 15 km od vonkajších hraníc
               
               
                  BOV
               
               
                  A
               
               
                  1
               
               
                  18.9.2011
               
               
                  1. augusta 2008“
               
            
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. novembra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 18, 23.1.2003, s. 11.
   
      (2)  Ú. v. EÚ L 73, 20.3.2010, s. 1.